ફી નિયંત્રણ માટેનો કાયદો રાજ્ય સરકારે ઘડ્યો છે. ત્યારપછી પણ લાંબી કાનૂની લડત પછી બે મહિના અગાઉ 18મી એપ્રિલે તેના અમલ માટેની થોડી ઘણી તજવીજ હાથ ધરાઈ હતી. આ ફી નિયંત્રણ ‌અધિનિયમ અંતર્ગત સુપ્રીમ કોર્ટનાં નિર્દેશને આધારે સુરત ઝોનની ફી રેગ્યુલેટરી કમિટીએ સાત જીલ્લાની કુલ ૫૭ શાળાનું પ્રોવિઝનલ ફી માળખુ જાહેર કર્યું હતું. અલથાણની બ્રોડ-વે ઇન્ટરનેશનલ સ્કૂલ દ્વારા પ્રપોઝ્ડ કરવામાં આવેલી પ્રાયમરી સેકશનની ૧ લાખ ૯૮ હજાર જેટલી ઉંચી ફી માંથી ૧ લાખ ૮૩ હજારનો ઘટાડો કરી માત્ર ૧૫ હજારની ફી નક્કી કરવામાં આવી હતી. વ્યારા ખાતે આવેલી પી.પી.સવાણી સ્કૂલમાં ધોરણ-૧૧ સાયન્સની રૂ.૬૯, ૮૨૫ જેટલી ઉચી પ્રોવિઝનલ ફી પણ જાહેર કરવામાં આવી હતી.